pythainlp/thai_wikipedia_clean_20230101 huggingface dataset:
"โซคอมยูเอสเนวีซีลส์"ได้รับคำวิจารณ์ "โดยทั่วไปในเชิงบวก" ตามตัวรวบรวมบทวิจารณ์ของเว็บไซต์เมทาคริติก ส่วนเว็บไซต์"เกมสปอต"ยกให้เป็นเกมเพลย์สเตชัน 2 ที่ดีที่สุดของเดือนสิงหาคม ค.ศ. 2002 โดยได้รับรางวัล "เกมออนไลน์ที่ดีที่สุดในเพลย์สเตชัน 2" ประจำปีของเว็บไซต์"เกมสปอต" และรองชนะเลิศสำหรับ "เสียงยอดเยี่ยมในเพลย์สเตชัน 2"
ภายในเดือนกรกฎาคม ค.ศ. 2006 "โซคอมยูเอสเนวีซีลส์" ขายได้ 1.4 ล้านชุด และทำรายได้ 82 ล้านดอลลาร์ในสหรัฐ ส่วนนิตยสาร"เนกซ์เจเนอเรชัน"ได้จัดอันดับให้เป็นเกมที่ขายดีที่สุดอันดับที่ 34 สำหรับเพลย์สเตชัน 2, เอกซ์บอกซ์ หรือเกมคิวบ์ระหว่างเดือนมกราคม ค.ศ. 2000 ถึงกรกฎาคม ค.ศ. 2006 ในประเทศดังกล่าว และยอดขายรวมของ"โซคอม"สูงถึง 3.9 ล้านหน่วยในสหรัฐภายในเดือนกรกฎาคม ค.ศ. 2006
SOCOM U.S. Navy SEALs (video game)
ฟุตบอลในประเทศกรีซ
บทความนี้กล่าวถึงรายละเอียดของฟุตบอลในประเทศกรีซ
ลีกแรกของฟุตบอลอาชีพกรีซก่อตั้งขึ้นในชื่อแพนเฮลเลนิกแชมเปียนชิปใน ค.ศ. 1927 ลีกนี้ได้ดำเนินการแข่งขันจนถึง ค.ศ. 1959 ซึ่งมันถูกแทนที่โดยอัลฟาเอธนีกี ซึ่งดำเนินการจนถึง ค.ศ. 2006 สุดท้ายถูกแทนที่โดยซูเปอร์ลีกกรีซ
ใน ค.ศ. 2011 ฟิฟโปร หน่วยงานซึ่งแสดงข้อมูลผู้เล่นอาชีพ เปิดเผยว่า เกือบร้อยละ 70 ของผู้เล่นทั้งหมดในกรีซไม่ได้รับค่าจ้าง
ซูเปอร์ลีกกรีซเป็นลีกฟุตบอลสูงสุดของประเทศกรีซ มีสโมสรเข้าร่วมแข่งขัน 14 สโมสร โดยสโมสรที่ชนะเลิศมากที่สุดคือโอลิมเบียโกส ซึ่งชนะเลิศ 45 สมัย รองลงมาคือปานาซีไนโกส ชนะเลิศ 20 สมัย และอาเอกเอเธนส์ ชนะเลิศ 12 สมัย
การแข่งขันฟุตบอลคัพหลักเพียงหนึ่งเดียวของประเทศคือกรีกคัพ ซึ่งสโมสรจากลีกทุกระดับสามารถเข้าร่วมแข่งขันได้ นอกจากนี้ ยังเคยมีการแข่งขันกรีกซูเปอร์คัพ ซึ่งเป็นการพบกันระหว่างทีมชนะเลิศซูเปอร์ลีกกับทีมชนะเลิศกรีกคัพ
ระหว่างประเทศ.
การแข่งขันของยูฟ่า.
สโมสรสามารถคว้าสิทธิ์ในการแข่งขันระดับทวีปยุโรปโดยการตัดสินของฟีฟ่า ทีมชนะเลิศซูเปอร์ลีกจะได้สิทธิ์เข้าร่วมแข่งขันยูฟ่าแชมเปียนส์ลีกรอบแบ่งกลุ่ม ทีมในอันดับที่สองถึงห้า จะต้องเพลย์ออฟแบบพบกันหมดเพื่อหาทีมชนะที่จะได้สิทธิ์เข้าร่วมแข่งขันยูฟ่าแชมเปียนส์ลีกรอบคัดเลือกรอบสาม ทีมอื่น ๆ อีกสามทีม จะได้สิทธิ์เข้าร่วมแข่งขันยูฟ่ายูโรปาลีกในรอบเพลย์ออฟ, รอบคัดเลือกรอบสาม หรือรอบคัดเลือกรอบสอง ทีมชนะเลิศกรีกคัพก็ได้สิทธิ์ในการแข่งขันยูฟ่ายูโรปาลีกเช่นกัน แต่ถ้าหากทีมนั้นได้สิทธิ์ของยูฟ่าในลีกอยู่ก่อนแล้ว สิทธิ์นั้นจะตกไปอยู่กับทีมรองชนะเลิศกรีกคัพแทน
ทีมจากกรีซเพียงหนึ่งเดียวที่เคยเข้าชิงชนะเลิศฟุตบอลระดับทวีปยุโรปคือ ปานาซีไนโกส ซึ่งจบรองชนะเลิศในยูโรเปียนคัพฤดูกาล 1970-71
การยุติการออกอากาศโทรทัศน์ระบบแอนะล็อกในประเทศไทย
การยุติการออกอากาศโทรทัศน์ระบบแอนะล็อกในประเทศไทย เป็นการยุติการแพร่สัญญาณออกอากาศของสถานีโทรทัศน์ในระบบแอนะล็อกในประเทศไทย ที่ดำเนินการภายใต้การกำกับดูแลของคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ตั้งแต่ปี พ.ศ. 2558 และเสร็จสิ้นในปี พ.ศ. 2563 โดยสถานีโทรทัศน์ฟรีทีวีเดิมทั้ง 6 ช่องในประเทศไทย จะทำการยุติการออกอากาศโทรทัศน์ระบบแอนะล็อก เพื่อเปลี่ยนผ่านสู่ระบบดิจิทัล นับเป็นยุคใหม่ของโทรทัศน์ในประเทศไทย จากนั้น กสทช. จะได้นำคลื่น 700 MHz ที่ใช้งานกับระบบแอนะล็อกเดิมและระบบดิจิทัลชั่วคราว กลับมาจัดสรรใหม่ให้ผู้ประกอบกิจการโทรคมนาคม เพื่อเตรียมความพร้อมสำหรับระบบ 5 จี ต่อไป
ในปี พ.ศ. 2558 สหภาพโทรคมนาคมระหว่างประเทศ (; ชื่อย่อ: ITU) ประกาศให้ทั่วโลกยุติการออกอากาศโทรทัศน์ระบบแอนะล็อก และกลุ่มประเทศในสมาคมประชาชาติแห่งเอเชียตะวันออกเฉียงใต้ (อาเซียน) ก็ได้เห็นพ้องต้องกันให้ยุติการออกอากาศโทรทัศน์ระบบแอนะล็อกภายในปี พ.ศ. 2563 ทำให้ประเทศไทยซึ่งกำกับดูแลกิจการโทรทัศน์โดย กสทช. ต้องดำเนินการเปลี่ยนผ่านการส่งสัญญาณโทรทัศน์จากระบบแอนะล็อกเป็นระบบดิจิทัล โดย กสทช. ได้ดำเนินการประมูลโทรทัศน์ระบบดิจิทัลในปี พ.ศ. 2556 และเริ่มออกอากาศตั้งแต่เดือนเมษายน พ.ศ. 2557 เป็นต้นมา แต่ยังไม่ได้ยุติระบบแอนะล็อก เพราะหากยุติกะทันหันจะส่งผลกระทบให้ผู้ที่รับชมผ่านระบบแอนะล็อกซึ่งเป็นส่วนมากของประเทศไม่สามารถรับชมได้ จึงทำให้ต้องมีการแบ่งการยุติการออกอากาศเป็นช่วง ๆ โดยมอบหมายให้สถานีโทรทัศน์ฟรีทีวีเดิมทั้ง 6 ช่อง ไปจัดทำแผนแม่บทการยุติการออกอากาศโทรทัศน์ระบบแอนะล็อกในปี พ.ศ. 2558 และมีโครงการแจกคูปองสำหรับกล่องรับสัญญาณโทรทัศน์ระบบดิจิทัลรุ่น DVB-T2 ในพื้นที่ที่มีสัญญาณโทรทัศน์ระบบดิจิทัลครอบคลุมตั้งแต่ 80% ขึ้นไป
ตั้งแต่วันที่ 25 เมษายน พ.ศ. 2557 ซึ่ง กสทช. กำหนดเป็นวันเริ่มต้นออกใบอนุญาตใช้คลื่นความถี่แก่สถานีวิทยุโทรทัศน์ไทยทีวีสีช่อง 3 ก็ได้เกิดปัญหาขึ้น เนื่องจากผู้รับสัมปทานของไทยทีวีสีช่อง 3 คือ บริษัท บางกอกเอ็นเตอร์เทนเม้นต์ จำกัด (บีอีซี) เป็นคนละนิติบุคคลกับผู้รับใบอนุญาตของช่อง 3 ดิจิทัล คือ บริษัท บีอีซี-มัลติมีเดีย จำกัด จึงไม่สามารถนำรายการทั้งหมดจากไทยทีวีสีช่อง 3 มาออกอากาศคู่ขนานทางช่อง 3 ดิจิทัลได้
ต่อมาในวันที่ 1 กันยายน พ.ศ. 2557 กสทช. เพิกถอนโทรทัศน์ระบบแอนะล็อกจากส่วนให้บริการทั่วไป จึงต้องยุติการออกอากาศไทยทีวีสีช่อง 3 ทางโทรทัศน์ผ่านดาวเทียมและโทรทัศน์ผ่านสายเคเบิลตามที่กฎหมายกำหนดตั้งแต่วันที่ 2 กันยายน ช่อง 3 อาศัยความใน ประกอบกับความในสัญญาสัมปทานโทรทัศน์ระบบแอนะล็อกซึ่งทำไว้กับ บริษัท อสมท จำกัด (มหาชน) (บมจ.อสมท) จนถึงวันที่ 25 มีนาคม พ.ศ. 2563 เพื่อรักษาสิทธิในการออกอากาศตามเดิม วันต่อมา (3 กันยายน) กสทช. ทำหนังสือถึงผู้ให้บริการโครงข่ายทีวีดาวเทียมและเคเบิลทีวีให้งดการออกอากาศไทยทีวีสีช่อง 3 ภายใน 15 วัน แต่ได้เสนอความช่วยเหลือทางกฎหมายเพื่อนำสัญญาณจากไทยทีวีสีช่อง 3 มาออกอากาศคู่ขนานทางช่อง 33 ต่อมาช่อง 3 นำความขึ้นร้องต่อศาลปกครอง ผลคือในวันที่ 8 ตุลาคม พ.ศ. 2557 ศาลปกครองสูงสุดทำข้อตกลงให้บีอีซี-มัลติมีเดีย นำเนื้อหาและสัญญาณทั้งหมดจากไทยทีวีสีช่อง 3 ของบีอีซี ไปออกอากาศคู่ขนานในระบบโทรทัศน์ความละเอียดสูงทางช่องหมายเลข 33 ของตนในระบบดิจิทัลภายในวันที่ 11 ตุลาคม พ.ศ. 2557 เวลา 16:30 น. ทั้งนี้ช่อง 3 แอนะล็อก ได้ออกอากาศในระบบดิจิทัลภาคพื้นดินความละเอียดสูงทางช่องหมายเลข 33 เมื่อวันที่ 10 ตุลาคม พ.ศ. 2557 เวลา 20:15 น. โดยเริ่มจากรายการคืนความสุขให้คนในชาติเป็นรายการแรก บีอีซี-มัลติมีเดียจึงถอนรายการต่าง ๆ ที่ออกอากาศทางช่อง 33 เดิม ออกมาจัดแบ่งออกอากาศทางช่อง 28 และช่อง 13 แทน
15 มิถุนายน พ.ศ. 2558 ที่ประชุมคณะกรรมการกิจการกระจายเสียงและกิจการโทรทัศน์ (กสท.) เห็นชอบแผนการยุติการออกอากาศโทรทัศน์ระบบแอนะล็อกของสถานีโทรทัศน์เจ้าของอุปกรณ์รวมส่งสัญญาณ 4 แห่ง คือสถานีวิทยุโทรทัศน์กองทัพบกช่อง 5, สถานีโทรทัศน์โมเดิร์นไนน์ทีวี, สถานีวิทยุโทรทัศน์แห่งประเทศไทย และสถานีโทรทัศน์ไทยพีบีเอส ซึ่งส่งมาแล้วก่อนหน้านี้ และมอบหมายให้ กสทช. เร่งรัดการส่งแผนการยุติการรับส่งสัญญาณวิทยุโทรทัศน์ในระบบแอนะล็อกของสถานีโทรทัศน์สีกองทัพบกช่อง 7 และสถานีวิทยุโทรทัศน์ไทยทีวีสีช่อง 3 เพื่อประกอบการพิจารณากำหนดแผนการยุติการรับส่งสัญญาณวิทยุโทรทัศน์ของประเทศไทย ก่อนนำไปรับฟังความคิดเห็นสาธารณะต่อไป
ต่อมาในวันที่ 5 พฤษภาคม พ.ศ. 2560 กรมการทหารสื่อสาร กองทัพบก คู่สัญญาสัมปทานของสถานีโทรทัศน์สีกองทัพบกช่อง 7 ได้แจ้งแนวทางเบื้องต้นในการยุติการออกอากาศโทรทัศน์ระบบแอนะล็อกของช่อง 7 สี แก่ กสท. เพื่อลดต้นทุนสำหรับการออกอากาศในอนาคต และ กสท. ได้อนุมัติแผนการยุติการออกอากาศโทรทัศน์ระบบแอนะล็อกเมื่อวันที่ 19 มิถุนายน ปีเดียวกัน ทั้งนี้ พันธะผูกพันต่าง ๆ ของช่อง 7 สี ในฐานะคู่สัญญาสัมปทานกับกองทัพบกนั้น ยังคงมีอยู่จนกว่าจะหมดสัญญาสัมปทาน
ต่อมาในวันที่ 9 กรกฎาคม พ.ศ. 2561 กสทช. ได้มีมติให้ยุติการออกอากาศโทรทัศน์ระบบแอนะล็อกอย่างเป็นทางการ หลังจากที่ 5 ช่องก่อนหน้าได้ยุติการออกอากาศโทรทัศน์ระบบแอนะล็อกทั้งหมดแล้วก่อนหน้า เพื่อให้เป็นไปในทำนองเดียวกัน กสทช.​ จึงมีมติให้วันที่ 16 กรกฎาคม พ.ศ. 2561 ถือเป็นวันสิ้นสุดการออกอากาศระบบแอนะล็อก และมีมติให้สถานีวิทยุโทรทัศน์ไทยทีวีสีช่อง 3 ยกเลิกการออกอากาศคู่ขนานกับระบบดิจิทัลความละเอียดสูงทางช่อง 33 โดยให้แยกผังรายการออกจากกันอย่างชัดเจน แต่กลุ่มบีอีซีเวิลด์ได้ยื่นคำร้องคัดค้านมติ เนื่องจากยังไม่สามารถยกเลิกการออกอากาศไทยทีวีสีช่อง 3 ในระบบแอนะล็อกได้เพราะบีอีซียังไม่หมดสัญญาสัมปทานซึ่งทำไว้กับ บมจ.อสมท ซึ่งเป็นรัฐวิสาหกิจภายใต้การกำกับดูแลของสำนักนายกรัฐมนตรี และเป็นบริษัทมหาชนจำกัดที่จดทะเบียนในตลาดหลักทรัพย์แห่งประเทศไทย ทำให้ไม่สามารถแก้ไขเปลี่ยนแปลงสัญญาสัมปทานได้ รวมถึงขัดกับข้อตกลงที่ทำกันในศาลปกครองสูงสุดเมื่อวันที่ 8 ตุลาคม พ.ศ. 2557 อีกด้วย อย่างไรก็ตาม ช่อง 3 รับมติของ กสทช. 3 เรื่อง และ 1 ในนั้นคือการให้แยกตราสัญลักษณ์ของสถานีออกจากกัน โดยช่อง 3 แสดงสัญลักษณ์ของระบบแอนะล็อกไว้ที่มุมล่างขวา ในขณะที่ระบบดิจิทัลยังคงแสดงไว้ที่ตำแหน่งมุมบนขวาตามเดิม
และเมื่อวันที่ 26 มีนาคม พ.ศ. 2563 บีอีซีได้สิ้นสุดสัญญาสัมปทานกับ บมจ.อสมท เป็นผลทำให้สถานีวิทยุโทรทัศน์ไทยทีวีสีช่อง 3 ได้ทำการยุติการออกอากาศในระบบแอนะล็อกทั่วประเทศในวันดังกล่าว รวมระยะเวลาในการออกอากาศระบบแอนะล็อกทั้งสิ้น 50 ปี และถือเป็นการยุติการออกอากาศโทรทัศน์ระบบแอนะล็อกในประเทศไทยอย่างสมบูรณ์แบบ เนื่องจากเป็นสถานีโทรทัศน์ของไทยช่องสุดท้ายที่ยุติการออกอากาศในระบบนี้
ลำดับการยุติการออกอากาศ.
สถานีโทรทัศน์ฟรีทีวีเดิม 5 ช่องในประเทศไทย (ยกเว้นไทยทีวีสีช่อง 3) ได้วางแผนการยุติการออกอากาศในระบบแอนะล็อกในลักษณะ "ป่าล้อมเมือง" โดยยุติไล่จากสถานีส่งของอำเภอไปจนถึงสถานีส่งของจังหวัด ไล่จากสถานีเสริมไปจนถึงสถานีหลัก และไล่จากพื้นที่ที่มีประชากรอาศัยอยู่เบาบางไปจนถึงพื้นที่ที่มีประชากรอาศัยอยู่หนาแน่น โดยตามแผนของแต่ละช่อง สรุปโดย กสทช. แบ่งการยุติการออกอากาศในระบบแอนะล็อกได้ดังนี้
จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดระยอง พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 4 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดระยอง
เขตการเลือกตั้งที่ 1 ประกอบด้วยอำเภอเมืองระยอง [ยกเว้นตำบลห้วยโป่ง ตำบลมาบตาพุด ตำบลทับมา และตำบลเนินพระ (นอกเขตเทศบาลนครระยอง)]
เขตการเลือกตั้งที่ 2 ประกอบด้วยอำเภอแกลง และอำเภอเขาชะเมา
เขตการเลือกตั้งที่ 3 ประกอบด้วยอำเภอวังจันทร์ อำเภอบ้านค่าย อำเภอปลวกแดง และอำเภอนิคมพัฒนา [เฉพาะตำบลมะขามคู่ ตำบลพนานิคม และตำบลนิคมพัฒนา (นอกเขตเทศบาลตำบลมาบข่า)]
เขตการเลือกตั้งที่ 4 ประกอบด้วยอำเภอบ้านฉาง อำเภอเมืองระยอง [เฉพาะตำบลห้วยโป่ง ตำบลมาบตาพุด ตำบลทับมา และตำบลเนินพระ (นอกเขตเทศบาลนครระยอง)] และอำเภอนิคมพัฒนา [เฉพาะตำบลมาบข่าและตำบลนิคมพัฒนา (ในเขตเทศบาลตำบลมาบข่า)]
บูกาโย ซากา
บูกาโย ซากา (; เกิด 5 กันยายน ค.ศ. 2001) เป็นนักฟุตบอลชาวอังกฤษที่เล่นในตำแหน่งปีกหรือวิงแบ็กให้กับอาร์เซนอลในพรีเมียร์ลีก
ซากาเกิดที่อังกฤษและมีเชื้อสายไนจีเรีย เขาได้ลงเล่นให้กับทีมชาติอังกฤษรุ่นอายุไม่เกิน 16, 17, 18 และ 19 ปี
ในเดือนพฤษภาคม ค.ศ. 2018 ซากามีชื่อติดทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2018 ที่พวกเขาเป็นเจ้าภาพ อังกฤษตกรอบหลังจากที่พ่ายแพ้ต่อเนเธอร์แลนด์ในรอบรองชนะเลิศด้วยการยิงลูกโทษแม้ว่าเขาจะยิงเข้าไปได้ก็ตาม
ในเดือนกันยายน ค.ศ. 2018 ซากาทำประตูให้ทีมชาติอังกฤษรุ่นอายุไม่เกิน 18 ปี บุกไปเอาชนะฝรั่งเศสได้ ต่อมาในเดือนพฤศจิกายน ค.ศ. 2018 เขามีชื่อติดทีมชาติรุ่นอายุไม่เกิน 19 ปีเป็นครั้งแรก และทำประตูแรกให้กับทีมชาติรุ่นอายุไม่เกิน 19 ปีในนัดที่พบกับมอลโดวา
Bukayo Saka
แคว้นปกครองตนเองของประเทศรัสเซีย
แคว้นปกครองตนเอง (; "avtonomnaya oblast") เป็นหนึ่งในประเภทหน่วยองค์ประกอบของประเทศรัสเซีย ปัจจุบันสหพันธรัฐรัสเซียมีแคว้นปกครองตนเองเพียงแคว้นเดียวคือแคว้นปกครองตนเองยิว อย่างไรก็ตามในยุคของการปกครองของสหภาพโซเวียตมีแคว้นปกครองตนเองหลายแห่งเช่น แคว้นปกครองตนเองอุดมูร์ตและแคว้นปกครองตนเองกอร์โน-อัลไต
บัสมะละฮ์
บัสมะละฮ์  รู้จักในตอนเริ่มกุรอานว่า บิสมิลลาฮ์ (, "ด้วยพระนามของอัลลอฮ์") เป็นประโยคอิสลามของคำว่า บิสมิลลาฮิรเราะห์มานิรเราะฮีม , "ด้วยพระนามของอัลลอฮ์ ผู้ทรงกรุณาปราณี ผู้ทรงเมตตาเสมอ"
ประโยคนี้ถูกอ่านในแต่ละ "ซูเราะฮ์" (บท) ของอัลกุรอาน ยกเว้นซูเราะฮ์ที่เก้า โดยถูกใช้ในหลายแบบ (เช่น ตอนละหมาด) และถูกใช้ในรัฐธรรมนูญกว่าครึ่งประเทศที่ศาสนาอิสลามเป็นศาสนาประจำชาติหรือครึ่งหนึ่งของประชากรนับถือศาสนาอิสลาม ซึ่งอยู่ในประโยคแรกของบทนำ เช่น อัฟกานิสถาน, บาห์เรน, บังกลาเทศ, บรูไน, อียิปต์, อิหร่าน, อิรัก, คูเวต, ลิเบีย, มัลดีฟส์, ปากีสถาน, ตูนิเซีย และสหรัฐอาหรับเอมิเรตส์
ในยูนิโคด บัสมะละฮ์อยู่ที่จุด U+FDFD ในบล็อก Arabic Presentation Forms-A
คำว่า "บัสมะละฮ์" เป็นรากจากพยัญชนะสี่ตัวของคำว่า "บิสมิลลาฮิ..." ได้แก่: บ-ซ-ม-ล  รากศัพท์พยัญชนะนี้มาจากคำนามว่า "บัสมะละ" และรูปกริยา หมายถึง "เพื่ออ่าน "บัสมะละฮ์"" การอ่าน "บัสมะละฮ์" คือ "ตัสมียะฮ์"
การใช้งานและความสำคัญ.
ในอัลกุรอาน "บัสมะละฮ์" มักอยู่ในโองการแรกของ"ซูเราะฮ์" แรก แต่รายงานตามมุมมองของอัฏเฏาะบะรี ประโยคนี้ขึ้นต้นอยู่ทุกซูเราะฮ์ ยกเว้น "ซูเราะฮ์" ที่ 9 ("อัตเตาบะฮ์") อัลกุรตุบี รายงานว่า สาเหตุที่ไม่มีบัสมะละฮ์ในตอนต้นของซูเราะฮ์อัตเตาบะฮ์ เพราะว่าญิบรีลไม่ได้กล่าวถึง "บัสมะละฮ์" ใน "ซูเราะฮ์" นี้ ส่วนอีกมุมมองหนึ่งกล่าวว่า ท่านศาสดาเสียชีวิตก่อนประกาศยืนยันว่า "อัตเตาบะฮ์" เป็นส่วนหนึ่งของ"ซูเราะฮ์" ที่ 8 (อัลอันฟาล) หรือไม่ มันไม่ค่อยปรากฏในตำแหน่งอื่น นอกจากตอนต้นของ"ซูเราะฮ์" คำว่า "บัสมะละฮ์" ปรากฏเป็นส่วนหนึ่งของ "ซูเราะฮ์" ในอายะฮ์ที่ 30 ของ "ซูเราะฮ์" ที่ 27 ("อันนัมล์") โดยเป็นบนนำของจดหมายจากสุลัยมานที่ส่งให้บิลกิส พระราชินีแห่งชีบา
"บัสมะละฮ์" ถูกใช้บ่อยมากในชีวิตมุสลิมทุกวัน โดยจะอ่านก่อนทำสิ่งใด เพื่อได้รับความกรุณาจากอัลลอฮ์การอ่าน "บัสมะละฮ์" เป็นสิ่งที่จำเป็นในการเตรียมอาหารฮะลาล
บัสมะละฮ์มีคำนามอยู่สามคำ—"อัลลอฮ์", "อัรเราะฮ์มาน" และ "อัรเราะฮีม"—เป็นสามคำแรกจาก 99 พระนามของอัลลอฮ์ในศาสนาอิสลาม ทั้ง "อัรเราะฮ์มาน" กับ "อัรเราะฮีม" มาจากรากอักษรสามคำเดียวกันว่า ร-ฮ-ม หมายถึง "รู้สึกเห็นอกเห็นใจ หรือสงสาร"
ฮะดีษ.
มีบางฮะดีษส่งเสริมให้มุสลิมอ่านบิสมิลลอฮ์ก่อนกินหรือดื่ม เช่น:
อาอิชะฮ์รายงานว่า: "ท่านศาสดากล่าวว่า “เมื่อพวกท่านคนใดจะรับประทานอาหาร เขาก็จงกล่าวพระนามของอัลลอฮ์ (บิสมิลลาฮ์) แต่หากเขาลืมกล่าวพระนามของอัลลอฮฺในตอนแรก ก็ให้เขากล่าวว่า "บิสมิลลาฮิเอาวะละฮุ วะอาคิเราะฮู" (ด้วยพระนามของอัลลอฮ์ ทั้งเริ่มแรกและสุดท้ายล้วนเป็นของพระองค์)"
อุมัยยะฮ์ อิบน์ มักชี รายงานว่า: "ท่านศาสดานั่งอยู่ในตอนที่ชายคนหนึ่งกำลังกินอาหาร เขาไม่ได้กล่าวพระนามอัลลอฮ์จนเหลืออาหารแค่คำเดียว เมื่อเขายกมันมาที่ปาก เขากล่าวว่า "บิสมิลลาฮิเอาวะละฮุ วะอาคิเราะฮู" ท่านศาสดายิ้มและกล่าวว่า "ชัยฏอนได้กินพร้อมกับเขา แต่ในตอนที่เขากล่าวพระนามอัลลอฮ์ ชัยฏอนได้สำลักอาหารออกจากท้องจนหมด".
ตัฟซีร.
คำอธิบายของบัสมะละฮ์ในตัฟซีร อัฏเฏาะบะรี, อัฏเฏาะบะรีเขียนว่า:
ความหมายในศาสนาคริสต์.
บางครั้ง ชาวคริสต์ที่พูดภาษาอาหรับใช้คำว่า "บัสมะละฮ์" เพื่ออิงถึงการกล่าวถึงพระตรีเอกภาพว่า "ในพระนามของพระบิดา พระบุตร และพระวิญญาณบริสุทธิ์" ( "บิสมิลอาบิวัลอิบนิวัรรูฮิลกุดุส") จากมัทธิว 28:19.
เจ้าหน้าที่อิหร่านอนุญาตให้อัลบั้มเพลงร็อกของวงควีน เผยแพร่ในประเทศอิหร่านเมื่อเดือนสิงหาคม ค.ศ. 2004 เพราะในเพลง "โบฮีเมียนแรปโซดี" มีการเน้นคำว่า "บิสมิลลาฮ์"
พระนามของพระเจ้าในอิสลาม
ศรชัย จันทรปัญญา
ศรชัย จันทรปัญญา เป็นอดีตสมาชิกสภาผู้แทนราษฎรจังหวัดเชียงใหม่
ศรชัย เป็นชาวเชียงใหม่โดยกำเนิด เป็นบุตรของขุนพัสดุภารภักดี (คำฟู จันทรปัญญา) กัแม่บัวเกี๋ยง จันทรปัญญา มีพี่น้อง 8 คน หนึ่งในนั้นคือ สมบูรณ์ จันทรปัญญา เจ้าของโรงเรียนบูรณศักดิ์บูรณศิลป์ โรงเรียนเอกชนยุคแรกของจังหวัดเชียงใหม่ และเป็นเทศมนตรี
นายศรชัย เกิดเมื่อปี พ.ศ. 2451 เดิมชื่อ ดวงจันทร เกิดที่บ้านย่านท่าแพ ปัจจุบันคือหลังร้านหนังสือดวงกมล เชียงใหม่ เขาเริ่มเข้าเรียนที่โรงเรียนยุพราชวิทยาลัย จังหวัดเชียงใหม่ ต่อมาได้เรียนต่อที่คณะรัฐศาสตร์ จุฬาลงกรณ์มหาวิทยาลัย และเข้ารับราชการเป็นปลัดอำเภอสันทราย จนได้เป็นนายอำเภอช่างเคิ่ง (ปัจจุบันคือ อำเภอแม่แจ่ม) นายอำเภอสะเมิง นายอำเภอพร้าว นายอำเภอห้างฉัตร
นายศรชัย สมรสกับผู้ช่วยศาสตราจารย์ บัวเขียว จันทรปัญญา บุตรีขุนจำรัสคดี (ตัน สุยะโกมล) อัยการจังหวัดเชียงใหม่ ผศ.บัวเขียว เป็นอาจารย์ประจำมหาวิทยาลัยเชียงใหม่ และวิทยาลัยครูเชียงใหม่ มีบุตร 4 คน
นายศรชัย มีเพื่อนที่สนิทสนมกันคือ เยื้อน พานิชวิทย์ ชักชวนให้เล่นการเมืองแต่เนื่องจากมีกฎหมายห้ามข้าราชการสมัครรับเลือกตั้งในท้องที่ที่รับราชการ จึงต้องย้ายไปเป็นนายอำเภอห้างฉัตร จังหวัดลำปาง และลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป สิงหาคม พ.ศ. 2489 สังกัดพรรคสหชีพ จึงได้รับเลือกตั้งเนื่องจากเป็นที่รู้จักของกำนัน ผู้ใหญ่บ้าน และชาวบ้านทั่วไป
ในขณะที่ทำงานเป็น ส.ส.เชียงใหม่ เขาป่วยด้วยโรคหัวใจ ต้องกลับมารักษาตัวที่เชียงใหม่ถึง 3 ปี จนเสียชีวิตในปี พ.ศ. 2493 ขณะมีอายุ 42 ปี
อินทร์สม ไชยซาววงศ์
อินทร์สม ไชยซาววงศ์ เป็นอดีตสมาชิกสภาผู้แทนราษฎรจังหวัดเชียงใหม่ สังกัดพรรคประชาธิปัตย์ เจ้าของศูนย์การค้าทิพย์เนตร และโรงภาพยนตร์ทิพยเนตร
อินทร์สม ไชยซาววงศ์ เป็นชาวอำเภอสันกำแพง จังหวัดเชียงใหม่ เกิดเมื่อวันที่ 10 มีนาคม พ.ศ. 2473 เป็นบุตรของนายน้อย ไชยซาววงศ์ กับนางศรีวรรณ ไชยซาววงศ์ จบชั้นมัธยมจากโรงเรียนยุพราชวิทยาลัย และเข้าเรียนต่อที่วิทยาลัยครูเชียงใหม่ จนเข้ารับราชการครูในปี พ.ศ. 2493 จนได้เป็นครูใหญ่โรงเรียนวัดลวงเหนือ แล้วลาออกจากราชการ มาประกอบธุรกิจส่วนตัว คือ เจ้าของกิจการทิพยเนตรรามา (โรงภาพยนตร์ทิพยเนตร) จังหวัดเชียงใหม่ และศูนย์การค้าทิพยเนตร
อินทร์สม เริ่มเล่นการเมืองจากการชักชวนของกำนันผู้ใหญ่บ้านในพื้นที่อำเภอดอยสะเก็ด โดยการลงสมัครสมาชิกสภาจังหวัด (ส.จ.) ในระหว่างปี พ.ศ. 2513 - 2516 หลังจากนั้นจึงเข้าร่วมงานกับพรรคประชาธิปัตย์ และลงสมัครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 แต่ไม่ได้รับเลือกตั้ง
ต่อมาอินทร์สม ได้ลงสมัครรับเลือกตั้งในการเลือกตั้งซ่อม พ.ศ. 2518 แทน ทองดี อิสราชีวิน ส.ส.เชียงใหม่ พรรคประชาธิปัตย์ ที่เสียชีวิต และได้รับเลือกตั้งเป็นสมัยแรก
อินทร์สม ได้ร่วมใจัดตั้งและเป็นรองประธานศูนย์มูลนิธิช่วยคนปัญญาอ่อนแห่งประเทศไทย ต่อมาเป็นประธานศูนย์ฯ ในระหว่างปี พ.ศ. 2525 - 2530
อินทร์สม สมรสกับนางภรรณี ไชยซาววงศ์ มีบุตร 2 คน คือ นางสุดาพร กับนายอำนาจ ไชยซาววงศ์ อดีตผู้สมัคร ส.ส.พรรคเพื่อแผ่นดิน ต่อมาสมรสกับนางอำไพ ไชยซาววงศ์ (พ.ศ. 2537 - ปัจจุบัน)
อินทร์สม ไชยซาววงศ์ ยังเป็นที่นับถือของสมาชิกพรรคประชาธิปัตย์ โดยอภิรักษ์ โกษะโยธิน ยังได้เข้าแวะเวียนไปเยี่ยมเยียนเมื่อครั้งเดินทางมาเชียงใหม่
การระบาดทั่วของโควิด-19 ในสาธารณรัฐประชาชนลูฮันสค์
การระบาดทั่วของไวรัสโคโรนาในสาธารณรัฐประชาชนลูฮันสค์ (; ЛНР) ซึ่งเป็นรัฐที่ไม่ได้รับการรับรองในอาณาเขตของประเทศยูเครน ได้รับการยืนยันในเดือนมีนาคม พ.ศ. 2563 สำหรับส่วนอื่นของประเทศยูเครนให้ดูที่ การระบาดทั่วของไวรัสโคโรนาในประเทศยูเครน
เมื่อวันที่ 12 มกราคม พ.ศ. 2563 องค์การอนามัยโลก (WHO) ประกาศยืนยันว่า ไวรัสโคโรนาสายพันธุ์ใหม่เป็นสาเหตุของอาการป่วยในระบบทางเดินหายใจเป็นกลุ่มของประชาชนในนครอู่ฮั่น มณฑลหูเป่ย์ ประเทศจีน ซึ่งได้รายงานไปยังองค์การอนามัยโลกเมื่อวันที่ 31 ธันวาคม พ.ศ. 2562
อัตราการเสียชีวิตของผู้ป่วยโรคโควิด-19 นั้นต่ำกว่าโรคซาร์สในปี พ.ศ. 2546 มาก แต่มีอัตราการแพร่เชื้อที่สูงกว่ามาก โดยมีจำนวนผู้เสียชีวิตอย่างมีนัยสำคัญ
ผู้ป่วยกรณีแรกได้รับการยืนยันในวันที่ 30 มีนาคม
เมษายน 2563.
ในวันที่ 8 เมษายน มีผู้ป่วยยืนยัน 6 รายและมีผู้รักษาหายแล้ว 1 ราย ในวันที่ 10 เมษายนมีกรณีที่ยืนยันแล้ว 8 ราย
เมื่อวันที่ 15 เมษายน มีการรายงานกรณีผู้ป่วยยืนยัน 17 รายในสาธารณรัฐประชาชนลูฮันสค์
เมื่อวันที่ 28 เมษายนมีการยืนยันการติดเชื้อ 119 รายในสาธารณรัฐประชาชนลูฮันสค์
วันที่ 30 เมษายนกระทรวงสาธารณสุขของสาธารณรัฐประชาชนลูฮันสค์ รายงานผู้ป่วยยืนยัน 129 ราย โดยมี 49 รายในเมืองเปอโวมายสก์ , 21 รายในเมืองสตาคานอฟ , 15 รายในสเวอร์ดลอฟสก์ , 17 รายในเมืองลูฮันสค์ , 8 รายในอัลเชฟสก์ , 2 รายในบริอันกา , 3 รายในเมืองเปเรวาลสก์  มีผู้ป่วย 12 รายที่ได้รับอนุญาตให้ออกจากโรงพยาบาล ในขณะเดียวกันฝ่ายรัฐบาลของยูเครนได้ประเมินว่ามีกรณีผู้ป่วยยืนยันมากกว่า 400 รายในส่วนที่ถูกยึดครองของแคว้นโดเนตสค์และลูฮันสค์ และสงสัยในการรายงานจำนวนผู้ป่วยที่ประกาศโดยฝ่ายแบ่งแยกดินแดน
พฤษภาคม 2563.
ในวันที่ 8 พฤษภาคม มีผู้ป่วยยืนยันการติดเชื้อ 232 รายในสาธารณรัฐประชาชนลูฮันสค์
เมื่อวันที่ 14 พฤษภาคม มีผู้ป่วยยืนยัน 308 ราย และมีผู้ที่รักษาหายแล้ว 53 ราย
วันที่ 18 พฤษภาคม มีการยืนยันผู้ติดเชื้อ 328 ราย ผู้ป่วยที่รักษาหายแล้ว 111 ราย และมีผู้เสียชีวิต 4 ราย
ในวันที่ 25 พฤษภาคม มีผู้ป่วยยืนยัน 384 ราย โดยมีผู้ที่ได้รับอนุญาตให้ออกจากโรงพยาบาลแล้ว 179 ราย และจำนวนผู้เสียชีวิตอยู่ที่ 5 ราย
มิถุนายน 2563.
เมื่อวันที่ 5 มิถุนายน มีการยืนยันผู้ติดเชื้อ 429 ราย มีผู้ป่วยที่รักษาหายแล้ว 341 ราย และมีผู้เสียชีวิต 9 ราย
เมื่อวันที่ 25 มิถุนายน มีผู้ป่วยยืนยันทั้งหมด 494 รายในสาธารณรัฐประชาชนลูฮันสค์ และมีผู้เสียชีวิต 11 ราย
ปฏิกิริยาของรัฐบาลยูเครน.
กระทรวงเพื่อการผนวกคืนดินแดนซึ่งถูกยึดครองชั่วคราวในแคว้นลูฮันสค์ของยูเครนอ้างว่า ในดินแดนดังกล่าวซึ่งไม่ได้ถูกควบคุมโดยรัฐบาลของยูเครน สถานการณ์จริงของการเกิดการระบาดของโรคโควิด-19 ไม่ได้มีการรายงานจำนวนที่แท้จริง ตามที่กระทรวงระบุในเขตการปกครองที่ควบคุมโดยฝ่ายแบ่งแยกดินแดน (ЛНР) ผู้ที่มีอาการคล้ายกับโควิด-19 จะได้รับการวินิจฉัยว่าเป็นโรคซาร์ส โดยคาดว่ามีจำนวนประมาณ 10,000 คน
หน่วยความมั่นคงของยูเครนกล่าวว่า ณ วันที่ 3 เมษายน มีผู้ที่มีอาการของโรคโควิด-19 ในเมืองกาลิอิฟกา (; กลุ่มแบ่งแยกดินแดนเรียกว่า สตาคานอฟ ) ซึ่งเป็นเมืองสำคัญในแคว้นลูฮันสค์ เสียชีวิต 13 ราย
และได้ออกคำเตือนว่า ฝ่ายที่ปกครองดินแดนที่ถูกแบ่งแยกในแคว้นลูฮันสค์ ได้ทำการกักกันในสามเมืองคือ ครูสตาลนี , อันตราซิต  และ เปอโวมายสก์
แพลนเน็ตซู
สตาร์ดิวแวลลี
ภาษาแชต
วีแชท
กองทัพบกโซเวียต
กองทัพบกโซเวียต (, SSV) เป็นหน่วยงานที่รับผิดชอบต่อการปฏิบัติการทางทหารบนภาคพื้นดินเป็นหลักของกองทัพโซเวียตที่ดำรงอยู่ระหว่างเดือนกุมภาพันธ์ ค.ศ. 1946 จนกระทั่งเมื่อสหภาพโซเวียตได้ล่มสลายลงในเดือนธันวาคม ค.ศ. 1991 กองทัพบกโซเวียตไม่ได้ถูกยุบอย่างเป็นความลับแต่อย่างใดจนถึงวันที่ 25 ธันวาคม ค.ศ. 1993 ในการสนับสนุนต่อการก่อตั้งกองทัพบกแห่งสหพันธรัฐรัสเซีย
จนถึงวันที่ 25 กุมภาพันธ์ ค.ศ. 1946 เป็นที่รู้จักกันในชื่อว่า กองทัพแดง ถูกจัดตั้งขึ้นในคำสั่งบัญชาการ เมื่อวันที่ 15(28) มกราคม ค.ศ. 1918 "เพื่อปกป้องประชากร ความอุดมสมบูรณ์ของแผ่นดิน และเสรีภาพพลเมืองในดินแดนของรัฐโซเวียต" หน่วยขีปนาวุธทางยุทธศาสตร์ กองกำลังป้องกันภัยทางอากาศ และกองทัพอากาศ(อันดับที่หนึ่ง สาม และสี่ในกองทัพโซเวียต ส่วนกองทัพบกยึดติดอยู่ในอันดับที่สอง) เป็นส่วนหนึ่งของกองทัพบกโซเวียตในนอกเหนือไปจากกองกำลังภาคพื้นดิน
เวอนาลอสซั่ม
แมคโทกิซานเบียคุจูโก๊ะโก
พฤษภาคม พ.ศ. 2563
พฤษภาคม พ.ศ. 2563 เป็นเดือนที่ 5 ของปี พ.ศ. 2563 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์
มิถุนายน พ.ศ. 2563
มิถุนายน พ.ศ. 2563 เป็นเดือนที่ 6 ของปี พ.ศ. 2563 วันแรกของเดือนเป็นวันจันทร์ วันสุดท้ายของเดือนเป็นวันอังคาร
กรกฎาคม พ.ศ. 2563
กรกฎาคม พ.ศ. 2563 เป็นเดือนที่ 7 ของปี พ.ศ. 2563 วันแรกของเดือนเป็นวันพุธ วันสุดท้ายของเดือนเป็นวันศุกร์
จังหวัดมุกดาหารในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดมุกดาหาร พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมเฉพาะจังหวัดมุกดาหาร.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดมุกดาหาร
เขตการเลือกตั้งที่ 1 ประกอบไปด้วยจังหวัดมุกดาหารทั้งจังหวัด
กีฬายกน้ำหนักในโอลิมปิกฤดูร้อน 2008 – รอบคัดเลือก
การแข่งขันกีฬายกน้ำหนักในโอลิมปิกฤดูร้อน 2008 รอบคัดเลือก เป็นการแข่งขันยกน้ำหนักเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 260 คน แต่ละประเทศสามารถส่งนักกีฬาเข้าแข่งขันได้สูงสุด 14 คน (1 คนต่อรายการ) การคัดเลือกสิ้นสุดเมื่อวันที่
กีฬามวยสากลสมัครเล่นในโอลิมปิกฤดูร้อน 2008 – รอบคัดเลือก
การแข่งขันกีฬามวยสากลสมัครเล่นในโอลิมปิกฤดูร้อน 2008 รอบคัดเลือก เป็นการแข่งขันมวยสากลสมัครเล่นเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 284 คน แต่ละประเทศสามารถส่งนักกีฬาเข้าแข่งขันได้สูงสุด 9 คน (1 คนต่อรายการ) การคัดเลือกสิ้นสุดเมื่อวันที่ 25 เมษายน ค.ศ. 2008
กีฬายิงธนูในโอลิมปิกฤดูร้อน 2008 – รอบคัดเลือก
การแข่งขันกีฬายิงธนูในโอลิมปิกฤดูร้อน 2008 รอบคัดเลือก เป็นการแข่งขันยิงธนูเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 128 คน แต่ละประเทศสามารถส่งนักกีฬาเข้าแข่งขันได้สูงสุด 6 คน (1 คนต่อรายการ) การคัดเลือกสิ้นสุดเมื่อวันที่ 16 กรกฎาคม ค.ศ. 2008
กีฬายิงปืนในโอลิมปิกฤดูร้อน 2008 – รอบคัดเลือก
การแข่งขันกีฬายิงปืนในโอลิมปิกฤดูร้อน 2008 รอบคัดเลือก เป็นการแข่งขันยิงปืนเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 390 คน แต่ละประเทศสามารถส่งนักกีฬาเข้าแข่งขันได้สูงสุด 2 คนต่อรายการ การคัดเลือกสิ้นสุดเมื่อวันที่ 12 ธันวาคม ค.ศ. 2007
กองทัพอากาศโซเวียต
กองทัพอากาศโซเวียต ( (VVS), literally "กองกำลังทหารอากาศ") เป็นหนึ่งในกองทัพอากาศแห่งสหภาพโซเวียตที่ถูกแต่งตั้งอย่างเป็นทางการ อีกหน่วยหนึ่งคือ กองกำลังป้องกันภัยทางอากาศ กองทัพอากาศนั้นถูกก่อตั้งขึ้นจากส่วนหนึ่งของราชการการบินจักรวรรดิรัสเซียในปี ค.ศ. 1917 และต้องเผชิญหน้ากับการทดสอบครั้งใหญ่ที่สุดในช่วงสงครามโลกครั้งที่สอง กลุ่มต่างๆ ที่มีส่วนเกี่ยวข้องในสงครามเกาหลี และการถูกยุบไปพร้อมกับสหภาพโซเวียตในปี ค.ศ. 1991-92 ทรัพย์สินของอดีตกองทัพอากาศโซเวียตได้ถูกแบ่งแยกออกเป็นกองทัพอากาศหลายแห่งของอดีตสาธารณรัฐโซเวียต รวมทั้งกองทัพอากาศรัสเซียที่เพิ่งก่อตั้งขึ้นมาใหม่ "เพลงมาร์ชของนักบิน" ก็เป็นเพลงประจำกองทัพอากาศของพวกเขา
รายชื่อธงตามสี
วุฒิสภาไทย ชุดที่ 6
วุฒิสภาไทย ชุดที่ 6 วุฒิสภาที่มาจากการแต่งตั้งประกอบไปด้วยสมาชิกจำนวนทั้งสิ้น 270 คนโดยได้รับโปรดเกล้า ฯ แต่งตั้งเมื่อวันที่ 22 มีนาคม พ.ศ. 2535
ตามบทเฉพาะกาลของรัฐธรรมนูญแห่งราชอาณาจักรไทย พุทธศักราช 2535 (มาตรา 217) ในวันเลือกตั้งสมาชิกสภาผู้แทนราษฎรครั้งแรกนับแต่วันประกาศใช้รัฐธรรมนูญ โดยมีประธานสภารักษาความสงบเรียบร้อยแห่งชาติ เป็นผู้รับสนองพระบรมราชโองการ
สิ้นสุดสมาชิกภาพเมื่อวันที่ 22 มีนาคม พ.ศ. 2539 ตามมาตรา 4 ของรัฐธรรมนูญแห่งราชอาณาจักรไทย แก้ไขเพิ่มเติม (ฉบับที่ 5) พุทธศักราช 2538
สหภาพฟุตบอลบัลแกเรีย
สหภาพฟุตบอลบัลแกเรีย (; BFS) เป็นหน่วยงานที่บริหารฟุตบอลในประเทศบัลแกเรีย มีสำนักงานใหญ่ตั้งอยู่ที่โซเฟีย สหภาพเป็นสมาชิกของยูฟ่าและฟีฟ่า ทำหน้าที่ดูแลการแข่งขันฟุตบอลภายในประเทศ รวมถึงฟุตบอลทีมชาติบัลแกเรีย